פאלו אלטו נטוורקס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פאלו אלטו נטוורקס (Palo Alto Networks) היא חברת אבטחת מידע אמריקאית, השוכנת בסנטה קלרה שבקליפורניה. החברה עוסקת בייצור פלטפורמות אבטחת מידע לעסקים הכוללות מוצרי אבטחת רשתות, וכחלק מכך קו מוצרי חומת אש מתקדמים, מוצרי אבטחה מבוססי טכנולוגיות ענן ומוצרי הגנה על עמדות קצה וכן מגוון של מוצרים נוספים. פאלו אלטו נטוורקס הוקמה בשנת 2005 על ידי היזם הישראלי ניר צוק, המכהן עד היום כ-CTO של החברה, ומספר שותפים מתוכם מוכר ביותר רג'יב בטרה. לפני הקמת החברה, היה צוק מנהל הפיתוח של מוצר ה-חומת אש הראשון בחברת צ'ק פוינט, ובנוסף ניהל את פיתוח מוצר ה-IPS הראשון בין השנים 1994–1997. צוק הציב לעצמו מטרה להקים חברה מתחרה אשר תעקוף במוצריה את צ'ק פוינט. כשנשאל מדוע בחר להקים את פאלו אלטו נטוורקס, השיב צוק כי מטרתו היא לפתור את בעיית אבטחת הרשת העומדת בפני חברות גדולות: חוסר היכולת לאפשר לעובדים להשתמש באפליקציות מודרניות, אשר מחייבת פיתוח חומת אש אשר מסוגל לזהות ולספק בקרה מעמיקה על תעבורת האפליקציות השונות. החברה ייצרה והפיצה את מוצר ה-חומת אש הראשון שלה בשנת 2007. ב-20 ביולי 2012 הונפקה בבורסה לניירות ערך בניו יורק בשווי של 2.8 מיליארד דולר. בשנת 2017, עקפה פאלו אלטו נטוורקס את חברת צ'ק פוינט מבחינת היקף המכירות, עם הכנסות שנתיות של 1.8 מיליארד דולר לעומת 1.7 מיליארד דולר לצ'ק פוינט, עם זאת הציגה שיעורי רווחיות נמוכים יותר של 14% בלבד, לעומת כ-45% לצ'ק פוינט. בשנת 2018, פאלו אלטו נטוורקס נרשמה במקום השמיני ב-Forbes Digital 100. החברה המשיכה לצמוח, גם בדרך של מיזוגים ורכישות, ובאוגוסט 2021 הגיע שווי השוק שלה ל-53 מיליארד דולר. בשנת 2014 רכשה פאלו אלטו נטוורקס את הסטארט-אפ הישראלי Cyvera ובכך נכנסה לראשונה לשוק ההגנה על עמדות הקצה עם פתרון חדשני להגנה מאקספלויטים ונוזקות. בשנת 2017 רכשה החברה סטארט-אפ ישראלי נוסף, LightCyber ורכשה יכולת נוספת - ניטור אנומליות ברשת, זיהוי ופענוח התנהגות משתמשים ובידוד מחשבים נגועים. במרץ 2018 רכשה החברה סטארט-אפ ישראלי, CyberCubes במיליוני דולרים. החברה פיתחה מנוע מתקדם להגנה על נקודות קצה עם גישה חדשנית לגילוי ומניעת תוכנות זדוניות. בבסיסה, החברה הפעילה מנוע אוטומטי מבוסס ניתוח התנהגות כדי ליירט תוכנות זדוניות וטכניקות תקיפה מסוג file-less attack. באפריל 2018 רכשה החברה סטארט-אפ ישראלי, Secdo בכ-100 מיליון דולר, החברה פיתחה פלטפורמה לזיהוי מתקפות סייבר תוך צמצום התראות שווא מהתקני אבטחה אחרים. במרץ 2019 רכשה החברה תמורת 560 מיליון דולר את הסטארט-אפ הישראלי-אמריקאי דמיסטו (Demisto) אשר מפתח מוצר בתחום ה-SOAR‏ – Security Orchestration, Automation and Response. במאי 2019 רכשה החברה שתי חברות ישראליות: טוויסטלוק (Twistlock), העוסקת בסייבר במחשוב ענן, ופיורסק (PureSec), העוסקת באבטחה לארכיטקטורות נטולות שרת בענן. בפברואר 2021 רכשה את הסטארט-אפ ישראלי ברידג'קרו (Bridgecrew) שפיתח פלטפורמה שמאפשרת לארגונים לתקן בעיות אבטחת מידע בלחיצת כפתור, ובכך לחסוך שני משאבים חשובים: כסף וזמן, אשר נדרשים במידה לא מבוטלת כדי לטפל באותן בעיות. מאז עידן טנדלר מכהן כסגן נשיא של החברה. בנובמבר 2022 רכשה החברה את חברת אבטחת המידע הישראלית סיידר סקיוריטי תמורת 300 מיליון דולר. באוקטובר 2023 רכשה החברה את חברת אבטחת המידע הישראלית דיג סקיוריטי, תמורת כ-400 מיליון דולר. בנובמבר 2023 רכשה החברה את חברת הדפדפנים המאובטחים טאלון אבטחת סייבר, תמורת כ-600 מיליון דולר. הסניף הישראלי, בו עובדים בשנת 2021 כ-700 עובדים, נפתח בשנת 2012. מרכז המחקר והפיתוח הישראלי, היחיד של פאלו אלטו נטוורקס מחוץ לארצות הברית, נוסד כתוצאה מרכישת Cyvera ושימש במקור לפיתוח קו מוצרי ההגנה על עמדות קצה הידוע בשם הקוד Traps. משנת 2017 ורכישת LightCyber הסניף עוסק גם בתחום ניטור האנומליות ברשת. הסניף היה ממוקם במגדל בנק דיסקונט ברחוב יהודה הלוי בתל אביב. בשנת 2017, שכרה פאלו אלטו נטוורקס 4 קומות בשטח של 6,000 מ"ר במגדלי אלון. מדיה וקבצים בנושא פאלו אלטו נטוורקס בוויקישיתוף אתר האינטרנט הרשמי של פאלו אלטו נטוורקס (באנגלית) פאלו אלטו נטוורקס, ברשת החברתית פייסבוק פאלו אלטו נטוורקס, ברשת החברתית אקס (טוויטר) פאלו אלטו נטוורקס באתר crunchbase - רכישות והיסטוריה של הארגון פאלו אלטו נטוורקס באתר startup nation - פירוט על המרכז הישראלי (הקישור אינו פעיל) שלומית צור, ‏פאלו אלטו שכרה 4 קומות משרדים במגדלי אלון בת"א, באתר גלובס, 14 במאי 2017 כתבה של גל דיסקין, מנהל הסניף הישראלי באתר גיקטיים נתי יפת, ‏מנכ"ל פאלו אלטו: "הקרב בסייבר הופך מהיר יותר ויותר", באתר גלובס, 21 בינואר 2018 מידע עסקי על חברת פאלו אלטו נטוורקס באתרים Yahoo! Finance • MarketWatch • CNN Money • Bloomberg Business (באנגלית) פאלו אלטו נטוורקס, בגוגל פיננסים פאלו אלטו נטוורקס, באתר Crunchbase (באנגלית) פאלו אלטו נטוורקס, באתר EDGAR של הודעות ל-SEC (באנגלית) חגי עמית, "האויב הכי גדול של ניר צוק זה צ'ק של 5–6 מיליארד דולר מסיסקו שתקנה אותו", באתר TheMarker‏, 8 ביוני 2012 עמרי זרחוביץ', פאלו אלטו מדביקה את צ'ק פוינט: הציגה הכנסות שנתיות של 1.8 מיליארד דולר, באתר TheMarker‏, 1 בספטמבר 2017 סופי שולמן, השובע של פאלו אלטו — חדשות רעות לסטארט־אפים בישראל, באתר כלכליסט, 26 באוגוסט 2021 אור הירשאוגה, פאלו אלטו רוכשת את חברת הסייבר הישראלית Cyvera תמורת 220 מיליון דולר, באתר TheMarker‏, 19 במרץ 2014 אלירן רובין, עמרי זרחוביץ, אקזיט ישראלי: פאלו אלטו רכשה את לייטסייבר ב-120 מיליון דולר, באתר TheMarker‏, 28 בפברואר 2017 מאיר אורבך, פאלו אלטו קונה את Secdo הישראלית בכ-100 מיליון דולר, באתר כלכליסט, 10 באפריל 2018 Palo Alto Networks to acquire Demisto for $560M, TechCrunch (באנגלית) מאיר אורבך, פאלו אלטו נטוורקס רוכשת שתי חברות סייבר ישראליות ביותר מ-500 מיליון דולר, באתר כלכליסט, 29 במאי 2019 שגיא כהן, אקזיט בתוך שנתיים: ברידג'קרו הישראלית נמכרת לפאלו אלטו ב-200 מיליון דולר, באתר TheMarker‏, 16 בפברואר 2021 מאיר אורבך, פאלו אלטו רוכשת את חברת הסייבר הישראלית סיידר סקיוריטי ב-300 מיליון דולר, באתר כלכליסט, 17 בנובמבר 2022; יניב אביטל, ‏שנתיים בלבד אחרי ההקמה: אקזיט של 300 מיליון דולר לסטארטאפ הישראלי Cider Security, באתר Geektime‏, 18 בנובמבר 2022 אתר האינטרנט הרשמי של דיג סקיוריטי אושרי אלקסלסי, ‏דיג סקיוריטי, סטארטאפ ישראלי בן שנתיים נמכר עכשיו ב-400 מיליון דולר, באתר Geektime‏, 31 באוקטובר 2023 אתר האינטרנט הרשמי של טאלון אבטחת סייבר (באנגלית) אושרי אלקסלסי, ‏טאלון, סטארטאפ בן פחות מ-3 שנים, נמכר עכשיו ביותר מחצי מיליארד דולר, באתר Geektime‏, 6 בנובמבר 2023 יאיר מור, פאלו-אלטו נטוורקס של ניר צוק פותחת סניף בישראל, באתר TheMarker‏, 81 בנובמבר 2012 שלומית צור, ‏פאלו אלטו שכרה 4 קומות משרדים במגדלי אלון בת"א, באתר גלובס, 23 במאי 2017